Šviesa (žurnalas)

Šviesa – iliustruotas (su paveikslais) mėnesinis ukininkų laikraštis, katalikiškas žurnalas ūkininkams, leistas 1905–1908 m. Vilniuje.

 Istorija 
1905 m. vadinosi „Lietuvos bitininkas“. Leido ir redagavo Juozapas Ambraziejus-Ambrozevičius; 1908 m. leido „Sąjunga“. Ėjo kartą per mėnesį, nuo 1907 m. – dukart per mėnesį. Spausdino „Vilniaus žinios“ bei Kuktos spaustuvė. 1906 m. leido priedą „Šviesos laiškelis“. Išėjo 68 žurnalo numeriai.

Rašė žemdirbystės, bitininkystės, gyvulininkystės, sodininkystės, daržininkystės ir kitais žemės ūkio tvarkymo klausimais. Svarstė religijos, švietimo, lietuvybės, dvasinio ugdymo klausimus.

Bendradarbiavo J. Bagdonavičius, Jonas Basanavičius, A. Petraitis, J. Šiaurys, D. Treigys ir kt. 

 Šaltiniai 

 Nuorodos 
 „Šviesa“. E-paveldas.lt

Kategorija:Lietuvos žurnalai
Kategorija:Lietuvos žemės ūkio spauda
Kategorija:Lietuvos katalikų spauda
Kategorija:Vilniaus spauda